Koordinate: 54°59′N 49°03′E﻿ / ﻿54.983°N 49.050°E﻿ / 54.983; 49.050

**Bolgar** (tatarski: *Болгар*) je od 7.-15. vijeka bio glavni grad Povolške Bugarske, države prethodnice Kazanjskog kanata, koji je u kulturnoj vezi s današnjom ruskom republikom Tatarstan. Današnji se Bolgar nalazi nedaleko od ruševina starog grada, na obalama rijeke Volge, južno od ušća rijeke Kama i 130 km južno od glavnog grada Tatarstana, Kazanja. Broj stanovnika mu je oko 8.000.

Spomenički kompleks od 13. ili 14. vijeka.
Bolgar predstavlja mjesto historijske kulturne razmjene i transformacije Evroazije tokom nekoliko vijekova, što je odigralo ključnu ulogu u formiranju civilizacija, običaja i kulturne tradicije. Kako nudi iznimne dokaze o historijskom kontinuitetu i kulturnoj raznolikosti, Bolgar je 2014. godine upisan na UNESCO-v popis mjesta svjetske baštine u Evropi.

Historija
---------

Hodočašće tatarskih muslimana ispred kompleksa malog minareta
Ime Bulgar/Bolgar izvodi se od Volga, imena kojeg su prihvatili potomci Atilinih Huna nakon što su se povukli prema europskom dalekom istoku.

Grad je bio glavnim gradom Povolške Bugarske koja je postojala između 7. i 15. vijeka. Kasnije, nakon ruskih pritisaka, glavni grad je premješten u Bilar. Nakon što su Bilar razorili Mongoli, postao je glavnim gradom prabugarske kneževine Povolške Bugarske, pod mongolskom vlasti. Njegovi spomenici su simboličan podsjetnik na prihvaćanje islama Povolških Prabugara 922. god. i još uvijek je sveto hodočasničko mjesto za tatarske muslimane. Bolgar je bio i prvi glavni grad Zlatne Horde u 13. vijeku.

U 14. i 15. vijeku, ugrožavao ga je Timur i ruske snage. Na koncu ga je u 15. vijeku razorio Vasilij Moskovski (Bazil Moskovski??). Kao vjersko središte, ostao je sačuvan do 15. vijeka, kad je Kazanjski kanat osvojio ruski car Ivan IV Vasiljevič (Ivan Grozni) i učinio ga dijelom ruske države.

Bolgar je bio središte lokalnog muslimanskog pokreta znanog kao "Mali hadžiluk", popularnog za sovjetskog vremena. Muslimani iz Tatarstana i drugih dijelova SSSR-a nisu mogli sudjelovati u hodočašću u Meku, pa su umjesto toga hodočastili u Bolgar.

Danas je glavni grad Tatarstana Kazanj, ali unatoč tome brojni Tatari smatraju Bolgar svojim starinskim glavnim gradom koji je sačuvao dašak nekadašnjeg tatarskog života iz razdoblja prije mongolske invazije u 13. vijeku.

Povezano
--------

* Povolška Bugarska
* Kazanski kanat
* Tatarstan
* Kazanj
* Aq Bari

***Bolğar*** na Wikimedijinoj ostavi

| * p
* r
* u
Svjetska baština u Rusiji |
| --- |
| Evropski lokaliteti | 
Historijski centar i citadela Derbenta • Ferapontov manastir • Historijski centar Jaroslavlja • Zapadni Kavkaz • Kazanski kremlj • Crkva Uzašašća u Kolomenskoju • Komijske prašume • Crkve otoka Kiži na Onješkom jezeru • Kurska prevlaka1) • Moskovski kremlj i Crveni trg • Novodjevičanski manastir u Moskvi • Historijski centar Velikog Novgoroda s Kremljem i Katedralom sv. Sofije • Historijski centar Petrograda s pripadajućim spomenicima • Solovecki otoci • Struveov luk 2) • Trojice-Sergijeva lavra • Bijeli spomenici Vladimir-Suzdalja
 | Ruska zastava |
| Azijski lokaliteti | 
Zlatne Altajske planine • Bajkalsko jezero • Vulkansko područje parka prirode na Kamčatki • Visoravan Putorana • Park prirode Sihote-Alinj • Park prirode Stupovi Lene • Bazen zatvorenenog sliva Uvs-Nuur • Rezervat prirode Vrangelov otok
 |
| Nematerijalna baština | 
Usmena tradicija i kulturni prostor Semeiskie • Olonkho herojski ep naroda Jakuta
 |
| 
1) Zajednička svjetska baština Litve i Rusije 
2) Zajednička svjetska baština deset zemalja (Norveška, Švedska, Finska, Estonija, Latvija, Litva, Rusija, Bjelorusija, Ukrajina, Moldavija) 
 |